text: I 1994 mihecaan, fa’elohay South Africa sifo misa’icel mikerod to kacakat no ‘aca no dafong, pacekal to kapolongan a sakidafong no sakadademak, misolot to papotalay a mipasorotay to payso, nikawrira oya:to caay kacakat ko kicay[351]. Nai 2004 mihecaan, o South Africa a kicay salongan masapinang ko kacakat, o katayalan ato nikasasorot no payso ira sa ko nikatongalan[351]. I 2005 miheca, no South Africa a GDP macakat to 5.1%, saka i 2006 mihecaan 5.0% ito[352]. Itiya ni Cuma a kalacongtongan, ira to ko pisitapang no sifo matongal ko no sifo a katayalan a demak. O satadamaanay no sifo a katayalan halo tingki a kosi Escom, South Africa hikoki a kosi ato marar a lalan ato Delansney kosi takedan a micalap to minato. Itini tinian, o South Africa hikoki no kitakit a kosi caayho kacikinaira, oni a kosi i 20 mihecaan mangalay to sapadang no sifo a padama to takaraway 300 walwalan South Africa piso (23 walwalan Amilika payso) [353].